ભારતમાં ડિલિવરીનું માળખું થોડું સુધર્યું છે છતાં હજી ખૂબ કાચી અવસ્થામાં છે. બીજી ઘણી કપડાં અને ફેશનની રિટેલ ચેઈનો પણ બંધ પડી ગઈ. તેમ છતાં હમણા હમણા રિટેઈલિંગમાં ચમકારો જોવા મળી રહ્યો છે. જૂની ઢબના વેપારીઓએ ઓનલાઈન વેપારનો મોટો વિરોધ કર્યો તે જ દર્શાવે છે કે થોડાં વર્ષોથી તેઓને માર પડવા માંડ્યો છે. ટાટાની ક્રોમા જેવી ઈલેક્ટ્રોનિક્સ રિટેઈલ કંપનીનું વેચાણ વરસના ૩૦ ટકા હિસાબે વધી રહ્યું છે જે નેત્રદીપક ગણાય. તેમાંથી પાંચ ટકા હિસ્સો ઓનલાઈન વેચાણમાં આવે છે. ઓનલાઈન વિભાગ પા પા પગલી કરી રહ્યો છે, પરંતુ તેને જુવાન થતાં વાર નહીં લાગે. આજે બેંગ્લુરુમાં બાળકોના ડાયપર્સ માતાઓ રૃબરૃ જઈને ખરીદવાને બદલે ઓનલાઈન વધુ ખરીદે છે. બીજી બાજુ હૈદરાબાદમાં ગયા મહિને આઇકિયાનો સ્ટોર ખુલ્લો મૂકાયો ત્યારે પ્રથમ દિવસે જ ચાલીસ હજાર લોકોએ તેની મુલાકાત લીધી હતી અને લગભગ અઢી કરોડ રૃપિયાનો વેપાર કર્યો હતો. લોકોએ રેસ્ટોરાંમાં ૧૧ લાખ રૃપિયાની વાનગીઓ ખાધી તે અલગ.